CELEX: 32004R0660
Language: sk
Date: 2004-04-07 00:00:00
Title: Nariadenie Komisie (ES) č. 660/2004 zo 7. apríla 2004, ktorým sa mení a dopĺňa príloha k nariadeniu Rady č. 79/65/EHS, pokiaľ ide o zoznam oblastí

Dôležité právne oznámenie

|

32004R0660

Úradný vestník L 104 , 08/04/2004 S. 0097 - 0098

		Nariadenie Komisie (ES) č. 660/2004zo 7. apríla 2004,ktorým sa mení a dopĺňa príloha k nariadeniu Rady č. 79/65/EHS, pokiaľ ide o zoznam oblastíKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady č. 79/65/EHS z 15. júna 1965 o vytvorení siete na zhromažďovanie účtovných údajov o príjmoch a o obchodnej činnosti poľnohospodárskych podnikov v Európskom hospodárskom spoločenstve [1], a najmä na jej článok 2a,so zreteľom na žiadosť Belgicka,keďže:(1) V rozsahu znenia článku 2 písm. d) nariadenia č. 79/65/EHS sa v prílohe k tomuto nariadeniu ustanovuje zoznam oblastí.(2) Podľa tejto prílohy tvorí Belgicko jednotnú oblasť. Na účely nariadenia č. 79/65/EHS žiadalo Belgicko rozdeliť túto oblasť na tri oblasti.(3) Následne by malo byť nariadenie č. 79/65/EHS zmenené a doplnené.(4) Opatrenia stanovené v tomto nariadení sú v súlade so stanoviskom Výboru spoločenstva pre zber účtovných dát poľnohospodárskych podnikov,PRIJALA TOTO NARIADENIE:Článok 1Príloha k nariadeniu 79/65/EHS sa mení a dopĺňa v súlade s prílohou k tomuto nariadeniu.Článok 2Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskej únie.Uplatňuje sa od účtovného roka 2004.Toto nariadenie je záväzné v celom rozsahu a je priamo uplatniteľné vo všetkých členských štátoch.V Bruseli 7. apríla 2004Za KomisiuFranz Fischlerčlen Komisie[1] Ú. v. ES 109, 23.6.1965, s. 1859/65. Nariadenie naposledy zmenené a doplnené nariadením (ES) č. 2059/2003 (Ú. v. EÚ L 308, 25.11.2003, s. 1).--------------------------------------------------PRÍLOHAV prílohe k nariadeniu č. 79/65/EHS sa slová"BELGICKO tvorí jednotné územie"nahrádzajú takto:"BELGICKO1. Vlaanderen2. Bruxelles – Brussel3. Wallonie."--------------------------------------------------